Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan Parlamentin ja Neuvoston asetukseksi eläinten ruokinnassa käytettävistä lisäaineista komission ehdotusta muuttava EY:n perustamissopimuksen 250 (2) artiklan nojalla /* KOM/2003/0447 lopull. - COD 2002/0073 */





2002/0073 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI eläinten ruokinnassa käytettävistä lisäaineista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2002/0073 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI eläinten ruokinnassa käytettävistä lisäaineista 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää nyt lausuntonsa parlamentin ehdottamista tarkistuksista. 2. Tausta - Komissio teki ehdotuksensa 22. maaliskuuta 2002. [1] [1] KOM(2002) 153 lopullinen ( 2002/0073(COD). - Euroopan Talous- ja sosiaalikomitea antoi lausuntonsa 18. syyskuuta 2002. [2] [2] EUVL C 61, 14.3.2003, s. 43. - Euroopan parlamentti antoi lausuntonsa ensimmäisessä käsittelyssä 21. marraskuuta 2002. - Asiasta päästiin poliittiseen yksimielisyyteen neuvostossa 16. joulukuuta 2002. - Muutettu ehdotus annettiin 18. joulukuuta 2002. - Yhteinen kanta vahvistettiin 17. maaliskuuta 2003. [3] [3] EUVL C 113E, 13.5.2003, s. 1. - Parlamentti hyväksyi suosituksen toisessa käsittelyssä 19. kesäkuuta 2003. 3. Ehdotuksen tavoite Jotta yhteisön lainsäädäntö saataisiin johdonmukaisemmaksi "pellolta pöytään" -toimintamallin puitteissa, tällä elintarvikkeiden turvallisuutta koskevasta valkoisesta kirjasta lähtöisin olevalla ehdotuksella on seuraavat tavoitteet: - erotetaan selvästi toisistaan riskinarviointi (Euroopan elintarviketurvallisuusviranomaisen perustamisen ottamiseksi huomioon) ja riskinhallinta (komiteamenettely) - yksinkertaistetaan rehun lisäaineiden hyväksyntämenettelyä koskevia nykyisiä sääntöjä - säädetään vaiheittaisesta antibioottisten kasvunedistäjien käytöstä poistamisesta - jatketaan kokkidiostaattien käyttöä rehun lisäaineena - konsolidoidaan eläinten ruokinnassa käytettäviä lisäaineita koskevat EU:n säännökset. Euroopan elintarviketurvallisuusviranomaisella on toimivalta ja vastuu tarjota yhtenäiset puitteet kaikkien rehujen lisäaineiden hakemusasiakirjojen arvioinnille. Se tuo menettelyyn selkeyttä (suuntaviivoja päivitetään ja mukautetaan eri lisäainetyyppeihin), tehokkuutta (yksi arviointi) ja avoimuutta (arviointiraportin hyväksyminen ja julkinen kuuleminen). Tässä asetuksessa esitetään rehujen lisäaineiden määritelmä. Sallittujen lisäaineiden luettelo jaetaan muutamiin laajoihin lisäaineluokkiin. Tämän asetuksen soveltamisalaan eivät kuulu teknologiset lisäaineet eivätkä eläinlääkkeet. Tautien ehkäisemisessä käytettyjä yhdisteitä, kuten antibiootteja, ei hyväksytä rehujen lisäaineiksi lukuun ottamatta kokkidiostaatteja, joita annetaan terveille eläimille niiden koko tuottavan elinjakson ajan. Tieteellinen ohjauskomitea suositteli 28. toukokuuta 1999 antamassaan lausunnossa, että sellaisiin luokkiin kuuluvien mikrobilääkkeiden, joita käytetään tai voidaan käyttää ihmisten tai eläinten lääkinnässä, käyttöä kasvunedistäjinä olisi vähennettävä vaiheittain mahdollisimman pian ja lopuksi se olisi lakkautettava. Tieteellinen ohjauskomitea antoi 10.-11. toukokuuta 2001 mikrobilääkeresistenssistä toisen lausunnon, jossa se vahvisti tarpeen suunnitella ja koordinoida käytöstä poistamista ja pyrkiä korvaamaan kyseiset mikrobilääkkeet vaihtoehtoisilla tuotteilla. Tieteellisen ohjauskomitean suosituksen noudattamiseksi aletaan nyt toteuttaa seuraavia toimia: - jätetään antibiootit rehujen lisäaineita koskevan uuden lainsäädännön soveltamisalan ulkopuolelle, eli pyyntöjä antibioottisten rehujen lisäaineiden hyväksymiseksi ei enää hyväksytä - vahvistetaan siirtymäkausi, jonka aikana neljä jäljellä olevaa antibioottia voidaan poistaa asteittain käytöstä, jotta eläinten tuotantokäytänteiden mukauttaminen olisi mahdollista. Nämä aineet kielletään 1. päivästä tammikuuta 2006. 4. Komission kanta Euroopan parlamentin tekemiin tarkistuksiin Komission mielestä tarkistukset parantavat sen ehdotuksen tekstiä, ja se hyväksyy näin ollen kaikki parlamentin tekemät tarkistukset: Tarkistuksessa 7 esitetään, että Euroopan elintarviketurvallisuusviranomaisen lausunto on julkistettava. Tarkistus 9 koskee rehujen lisäaineiden hyväksynnän uusimista, ja siinä todetaan, että tehokkuutta mittaavat tutkimukset eivät ole välttämättömiä hyväksynnän uusimiseksi. Tarkistukset 14-20 ovat kompromissitarkistuksia, joista pysyvien edustajien komitea on aiemmin keskustellut ja jotka se on hyväksynyt. Niiden aiheina ovat viittaus yleiseen elintarvikelainsäädäntöön (asetus (EY) N:o 178/2002) johdanto-osan kappaleessa tärkeysjärjestys lisäaineiden uudelleenarvioinnille komission kertomus ennen vuotta 2008 kokkidiostaattien käytöstä rehujen lisäaineina ja saatavilla olevista vaihtoehdoista aromiaineiden pakkausmerkintöjä koskevat erityissäännöt komission antama väliaikainen hyväksyntä lisäaineelle. 5. Päätelmät Perustamissopimuksen 250 artiklan 2 kohdan mukaisesti komissio muuttaa ehdotuksensa edellä esitetyllä tavalla.